ג'ק אנטונוף

ג'ק מייקל אנטונוף (באנגלית: Jack Michael Antonoff; נולד ב-31 במרץ 1984) הוא זמר, כותב שירים ומפיק אמריקאי-יהודי. אנטונוף הוא הסולן של להקת האינדי בליצ'רס והגיטריסט והמתופף של להקת פאן. בעברו גם היה הסולן של להקת האינדי רוק סטיל טריין. בנוסף לעבודתו עם להקות אלו אנטונוף גם שימש ככותב שירים ומפיק של אמנים רבים ביניהם טיילור סוויפט, לורד, לנה דל ריי, הצ'יקס ועוד. במהלך הקריירה שלו היה מועמד לפרס גלובוס הזהב וזכה ב-8 פרסי גראמי, ביניהם פעמיים בפרס "מפיק השנה".

בנוסף לכך, הוא הקים פסטיבל מוזיקה בשם Shadow of The City אשר מתקיים בניו ג'רזי.

 ראשית חייו 
אנטונוף נולד ב-31 במרץ 1984 בניו ג'רזי כילד השני במשפחה בת 3 ילדים של שירה (וול) וריק אנטונוף. הוא אחיה הצעיר של מעצבת האופנה רייצ'ל אנטונוף ובנוסף הייתה לו אחות בשם שרה אך היא נפטרה מסרטן המוח, בגיל 13 כשאנטונוף היה בתיכון. אנטונוף אמר שהקריירה שלו הושפעה רבות ממנה בדרכים שונות.

אנטונוף הוא יהודי. הוא גדל בניו מילפורד בניו ג'רזי ובוודקליף לייק, ניו ג'רזי ולמד בבית הספר היסודי על שם סולומון שכטר.

בתיכון הוא ואחותו נסעו למנהטן כדי ללמוד בבית הספר המקצועי לילדים. במהלך שנת הלימודים השנייה שלו בתיכון הוא הקים להקת פאנק רוק (Punk rock) עם כמה ילדים מבית הספר בשם "Outline" והם אף הוציאו מיני-אלבום על ידי חברת תקליטים של חבר בשנת 2000.

 קריירה מוזיקלית 
 סטיל טריין 
בשנת 2002 אנטונוף וחברו סקוט אירבי רניאר הקימו את הלהקה כאשר אנטונוף מונה להיות הסולן שלה. בהמשך הם צירפו את מטיאס גרובר בתור מתופף. בנוסף הם שכנעו שניים מחבריהם מלהקה אחרת לעזוב את הקולג' ולחבור אליהם. הלהקה השיגה חוזה עם חברת התקליטים "Drive-Thru Records". בעקבות כך הלהקה החלה להיות פופולרית בפסטיבלים.

 פאן 
בשנת 2008 נייט רוס החל בהקמת להקת פאן כאשר רוס הציע לאנטונוף להצטרף ללהקה. בעקבות כך הלהקה הוציאה את אלבום הבכורה שלה בשנת 2009, Aim and Ignite. בהמשך היא הוציאה את אלבומה השני Some Nights, אשר היווה את הפריצה שלה. האלבום הגיע למעמד של פלטינה משולשת בארצות הברית ולמעמד זהב ומעלה בעוד 9 מדינות נוספות. מתוך האלבום יצא להיט הענק "We Are Young" אשר הגיע למעמד פלטינה או יותר ב-12 מדינות שונות (כולל מעמד יהלום בארצות הברית) ודורג כשיר ה-29 המצליח ביותר בארצות הברית בעשור השני של המאה ה-21 וכשיר ה-112 המצליח ביותר בהיסטוריית המדינה. שיר הנושא של האלבום גם הפך ללהיט ענק כאשר דורג בעשרים העליונים של מדינות רבות בעולם ובמצעדי סוף שנה של מדינות רבות ובנוסף גם הוכתר כשיר ה-396 מצליח ביותר בארצות הברית, שם הגיע למעמד של 7 פלטינות. השיר "Carry On" גם יצא כסינגל מתוך אותו אלבום והגיע למעמד פלטינה כפולה במדינה. זהו גם היה אלבומם האחרון של הלהקה.

 בליצ'רס 
בפברואר 2014, הכריז אנטונוף כי הוא מקים להקה חדשה בשם בליצ'רס אשר הוא יהיה הסולן שלה. אנטונוף אמר כי ההחלטה על הקמת ההרכב הגיע אחרי 10 שנים היה בהשראת חייהם של בני נוער בפרברים ובסרטיו של ג'ון יוז. שירי האלבום נכתבו בעיקר במחשב נייד בחדר המלון של אנטונוף בזמן שהיה בסיבות הופעות עולמי עם להקת פאן. השיר הראשון עם ההרכב היה השיר "I Wanna Get Better" אשר זכה לשבחים רבים.

 רד הירס 
ביוני 2016, הקים הרכב חדש בשם "רד הירס" ביחד עם ביחד עם היוצרים סאם דיו וסונווייב. ללהקה יצא לאור אלבום בכורה תחת שמם ב-16 באוגוסט אותה בהוצאת RCA.

 עבודתו בפרויקטים אחרים 
 טיילור סוויפט 
אנטונוף היה שותף לכתיבה ולהפקה של שיר בשם "Sweeter than Fiction" שנכתב עבור הסרט "צ'אנס אחרון" ואותו ביצעה במקור טיילור סוויפט. את השיר כתב אנטונוף בדירה שלו לאחר ששאב השראה משיחה שהייתה לו עם סוויפט על מוזיקה שהם אהבו מסרט מסוים. אנטונוף החל להתכתב עם סוויפט באי-מייל והשניים החליפו רעיונות לגבי כתיבת השיר.

בנוסף השניים כתבו והפיקו את השירים "Out of the Woods", "I Wish You Would" ו-"You Are in Love" שנכנסו לאלבומה 1989. השיר
"Out of the Woods" נכנס למקום ה-20 במצעד האמריקאי הרשמי והגיע למעמד פלטינה במדינה. האלבום עצמו הפך לאלבום המצליח ביותר של סוויפט ולאלבום הנמכר ביותר בארצות הברית בשנת 2014. סוויפט אמרה כי "You Are in Love" נכתב בהשראת קטע גיטרה אותו הקליט אנטונוף בטלפון שלו. סוויפט ששמעה את הקטע שאלה אותו אם היא יכולה לפתח את זה לשיר ובכך השניים החלו לעבוד על השיר עד שסיימו להכין אותו בשלמותו.

ב-2016 אנטונוף וסוויפט, ביחד עם סאם דיוו כתבו את השיר "I Don't Wanna Live Forever" שימש לפסקול של הסרט "חמישים גוונים של אופל", אותו בצעה סוויפט עם הזמר זאין מאליק ואותו הפיק אנטונוף עצמו. השיר הפך ללהיט ענק כאשר נכנס לעשרים העליונים של 35 מדינות שונות והגיע למעמד פלטינה או יותר ב-15 מדינות שונות.

בשנת 2017 יצא השיר "Look What You Made Me Do" אותו הפיקו וכתבו ביחד עם מספר אנשים נוספים. השיר זכה להצלחה רבה כאשר הגיע לעשרים העליונים ב-42 מדינות שונות, הגיע למעמד פלטינה או יותר ב-10 מדינות שונות ולמעמד זהב ב-4 מדינות נוספות והתברג במצעדי סוף שנה של 14 מדינות שונות. הוא שימש בסופו של דבר כסינגל הראשון מתוך אלבומה השישי Reputation. בנוסף לשיר הזה אנטונוף וסוויפט כתבו והפיקו את השירים: "Getaway Car", "Dress", "This Is Why We Can't Have Nice Things", "Call It What You Want" ו-"New Year's Day" שנכנסו גם הם לאלבומה השישי. "Call It What You Want" הגיע למעמד זהב בארצות הברית. באופן כללי האלבום זכה להצלחה רבה כאשר מכר 4.5 מיליון עותקים נקיים, הגיע למעמד פלטינה או יותר ב-9 מדינות ולמעמד זהב בעוד 6 מדינות נוספות והוכתר כאלבום ה-62 המצליח ביותר בארצות הברית בעשור השני של המאה ה-21.

בשנת 2019 יצא אלבומה השביעי Lover, אשר אנטונוף היה שותף לכתיבה של 8 שירים מהאלבום והיה שותף להפקת 11 מהם (כולל שיר הנושא של האלבום שהתברג בעשרים העליונים של 19 מדינות והגיע למעמד פלטינה כפולה בארצות הברית והשיר "The Archer").

ב-2020 אנטונוף עבד עם סוויפט על אלבומה השמיני Folklore, ביחד עם ארון דסנר וסוויפט עצמה. אנטונוף היה שותף לכתיבה של 4 שירים באלבום ולהפקת 6 משירי מהאלבום. האלבום זכה להצלחה מסחררת כאשר נכון ל-5 באוקטובר 2020 מכירותיו עומדות על 4 מיליון עותקים ברחבי העולם (במכירות משולבות). בין שירי האלבום עליהם עבד אנטונוף ישנו השיר "Betty" שיצא כסינגל השלישי מהאלבום. באותה השנה יצא אלבומה התשיעי Evermore ובו היה שותף לכתיבה ולהפקת שניים משירי האלבום. האלבום זכה להצלחה כאשר מכר שבוע הבכורה שלו 329 אלף עותקים בארצות הברית במכירות משולבות.

בשנת 2024 היה שותף לכתיבה ולהפקת האלבום The Tortured Poets Department.

 לורד 
בשנת 2017 יצא אלבומה השני של הזמרת לורד Melodrama אשר אנטונוף היה שותף לכתיבה ולהפקה של כמעט כל שירי האלבום, בין היתר גם את השיר "Green Light" אשר הגיע לעשרים העלונים ב-17 מדינות שונות והגיע למעמד זהב או יותר ב-9 מדינות שונות. האלבום זכה לשבחים כאשר דורג ברשימות סוף שנה רבות ובנוסף גם ברשימות סוף עשור בין היתר במקומות כמו ABC News, AllMusic, BBC, בילבורד, אנטרטיינמנט ויקלי, NME ועוד. בנוסף האלבום קיבל מועמדות לפרס גראמי בקטגוריית אלבום השנה והגיע למעמד פלטינה כפולה בניו זילנד. בנוסף, אנטונוף גם הופיע בקליפ לשיר "Green Light" וליווה את לורד בהופעה שלה עם שיר נוסף באלבום.

 באהבה, סיימון 
בנוסף לעבודתו עם אמנים אחרים, אנטונוף שימש כמפיק של הפסקול לסרט ב"באהבה, סיימון". להקתו בליצ'רס עבדו איתו על ארבעה שירים באלבום.

 לנה דל ריי 
אנטונוף היה שותף להפקת אלבומה השישי של הזמרת לנה דל ריי, . בין היתר הוא היה שותף להפקת השירים "Mariners Apartment Complex" ו-"Venice Bitch" שיצאו כסינגלים מתוך האלבום. האלבום זכה לשבחים ודורג ברשימות סוף שנה רבות ואף במספר רשימות סוף עשור. בנוסף גם היה מועמד לפרס אלבום השנה בטקס פרסי ה-VMA ובטקס פרסי הגראמי וזכה בפרס זה בטקס פרסי ה-NME.

 פרויקטים אחרים 
בנוסף לעבודתו עם אומנים אלו, אנטונוף היה שותף לכתיבת השיר "Brave" של הזמרת שרה ברליס, אשר הגיע למעמד פלטינה משולשת בארצות הברית. השניים הכירו דרך חברה משותפת. בריאיון לבילבורד סיפרה ברליס כי הם ישבו ביחד לארוחת בוקר יום אחד ובעקבות כך הם כתבו את השיר שעוסק באדם הנאבק בלהסתיר את זהותו המינית. השיר בנוסף גם שימש לקמפיין של חברת ווינדוז.

בשנת 2015 פרסם דרך גוגל פליי סדרת דוקו אודות להקת בליצ'רס. הסדרה כללה 6 פרקים שכל פרק היה 15 דקות. הסדרה כללה גם הופעות אורח של אנשים כמו לינה דנהאם, רוזי פרז, אוליביה ויילד ועוד.

בשנת 2017 יצא השיר "Beautiful Trauma", אשר שימש כסינגל השני של האלבום בעל באותו השם של הזמרת פינק. אנטונוף כתב את השיר ביחד עם פינק והפיק אותו. בנוסף באותה שנה יצא האלבום Masseduction של הזמר St. Vincent's אשר אנטונוף היה שותף לכתיבת אחד השירים באלבום.

בשנת 2019 הוא השתתף בכתיבה ובהפקה של האלבום Arizona Baby, של הראפר קווין אבסטרקט.

 פרסים והוקרה 
במהלך הקריירה שלו זכה אנטונוף ב-8 פרסי גראמי והיה מועמד לפרס גלובוס הזהב.

בשנת 2024 נכלל ברשימת "טיים 100".

+פרסשנהקטגוריהעבורתוצאההפניותפרס גראמי 2013 האמן החדש הטוב ביותר פאן  תקליט השנה "We Are Young"  שיר השנה  הביצוע הטוב ביותר בשיר פופ לצמד או הרכב  אלבום הפופ עם הביצועים הווקאלים הטובים ביותר Some Nights  אלבום השנה  2016 1989  2018 Melodrama השיר הטוב ביותר שנכתב עבור פלטפורמת מדיה "I Don't Wanna Live Forever"  2019 האלבום האלטרנטיבי הטוב ביותר Masseduction  שיר הרוק הטוב ביותר "Masseduction"  2020 אלבום השנה Norman Fucking Rockwell!  שיר השנה "Norman Fucking Rockwell"  מפיק השנה של מוזיקה לא קלאסית ג'ק אנטונוף  2021 אלבום השנה Folklore מפיק השנה של מוזיקה לא קלאסית ג'ק אנטונוף 2022 אלבום השנה Evermore פרס גראמי לאלבום האלטרנטיבי הטוב ביותר Daddy's Homeמפיק השנה של מוזיקה לא קלאסית ג'ק אנטונוף2023 2024הקלטת השנה"Anti-Hero" (בתור מפיק, טכנאי ומיקסר)אלבום השנהDid You Know That There's a Tunnel Under Ocean Blvd (בתור מפיק, טכנאי, מיקסר ופזמונאי)Midnights (בתור מפיק, טכנאי, מיקסר ופזמונאי)שיר השנה"A&W" (בתור פזמונאי)"Anti-Hero" (בתור פזמונאי)מפיק השנה, לא קלאסיג'ק אנטונוף2025הקלטת השנה"Fortnight" (בתור מפיק)שיר השנה"Fortnight" (בתור פזמונאי)"Please Please Please" (בתור פזמונאי)אלבום השנהShort n' Sweet (בתור מפיק, טכנאי ומיקסר)The Tortured Poets Department (בתור מפיק)פרס המוזיקה של בילבורד2024פזמונאי הוט 100 המובילג'ק אנטונוף|מפיק הוט 100 המוביל

 חיים אישיים 
בשנת 2012 עזב את בית הוריו ועבר להתגורר עם אחותו בניו יורק. לאחר מכן הוא עבר להתגורר עם לינה דנהאם בברוקלין בתקופה בה השניים היו יחד. לאחר מכן דנהאם עזבה את הבית. נכון לדצמבר 2019 אנטונוף עדיין מתגורר בבית, שם גם יש לו אולפן להקלטת מוזיקה.

אנטונוף ודנהאם החלו לצאת יחד מאפריל 2012 ועד דצמבר 2017. לאחר מכן הם נפרדו והצהירו כי הפרידה הייתה "ידידותית". כשהיה בתיכון ניהל מערכת יחסים עם השחקנית סקרלט ג'והנסון אשר איתה למד באותו תיכון.

בשנת 2014 הוא דיבר על הרצון שלו להביא ילדים לעולם: "זה פשוט נראה כמו הדבר הכי כיף בעולם. מעולם לא פגשתי אנשים שיש להם ילדים והם לא הסתכלו עליי במבט של זה הדבר הכי גדול שקרה לי אי פעם. אני כבר בן 30, אני לא בן 24 או 22, אני לא בשלב שאני יכול לדבר על זה כאילו זה יהיה בעתיד, אני עכשיו כבר בעתיד."

אנטונוף התחיל לצאת עם השחקנית מרגרט קוואלי ב-2021. הם התחתנו בלונג ביץ' איילנד שבניו ג'רזי ב-19 באוגוסט 2023.

בנוסף אנטונוף דיבר על ההתמודדות שלו עם דיכאון, חרדה והפרעה טורדנית-כפייתית. הוא אמר שבשביל להתמודד עם הדיכאון הוא פגש אנשים אחרים שסבלו מדיכאון, וזה גרם לו לרגיש פחות מפוחד ולבד. בנוסף הוא לוקח תרופות שמסייעות לו להתמודד נגד חרדה. הוא גם סובל ממיזופוביה בעקבות דלקת ריאות שחלה בה ב-2011. אנטונוף טען כי הרופא שלו אמר לו לעשות ריצה באופן יומי על מנת להתמודד עם הבעיה, אך הוא סירב לכך.

 קישורים חיצוניים 

 הערות שוליים 

קטגוריה:מפיקים מוזיקליים יהודים אמריקאים
קטגוריה:מלחינים יהודים אמריקאים
קטגוריה:זמרים-יוצרים יהודים
קטגוריה:זמרים-יוצרים אמריקאים
קטגוריה:מוזיקאים יהודים אמריקאים
קטגוריה:פעילים למען זכויות להט"ב בארצות הברית
קטגוריה:פאן (להקה)
קטגוריה:יהודים זוכי פרס גראמי
קטגוריה:אמריקאים שהופיעו ברשימת טיים 100
קטגוריה:יהודים שהופיעו ברשימת טיים 100
קטגוריה:זוכי פרס המוזיקה של בילבורד
קטגוריה:אמריקאים שנולדו ב-1984